***NAROČNIK*: Republika Slovenija – Ministrstvo za okolje, podnebje in energijo, Langusova ul. 4, 1535 Ljubljana, ki ga zastopa mag. Bojan KUMER, minister**

**Davčna št.**: 69434930

**Matična št.**: 2632535000

**in**

***SOFINANCER*:** [**Cinkarna, Metalurško kemična industrija Celje, d.d.**](https://www.google.com/maps/dir/Cinkarna+Celje+d.d.,+Kidri%C4%8Deva+ulica+26,+3001+Celje/@46.2363457,15.2787988,17z/data=!4m16!1m6!3m5!1s0x476570e8f1231a59:0xef40b8812cea5e7a!2sCinkarna+Celje+d.d.!8m2!3d46.2362826!4d15.28098!4m8!1m0!1m5!1m1!1s0x476570e8f1231a59:0xef40b8812cea5e7a!2m2!1d15.28098!2d46.2362826!3e3)**, Kidričeva ulica 26, 3000 Celje, ki jo zastopata Aleš SKOK, predsednik uprave in Nikolaja Podgoršek Selič, članica uprave – tehnična direktorica**

**Davčna št.**: SI15280373

**Matična št.**: 5042801000

**TRR***:* SI56 0223 4001 6355 218

**ter**

***izvajalec***: , ki ga zastopa

**ID št. za DDV:**

**Davčna št.**:

**Matična št.**:

skleneta naslednjo pogodbo

Izvedba sanacije parcele 115/1 k.o. Teharje

<številka pogodbe>

1. člen

UVODNE UGOTOVITVE

Pogodba se sklepa po odprtem postopku v skladu s 40. členom Zakona o javnem naročanju (Ur. list RS št. . [91/15](http://www.uradni-list.si/1/objava.jsp?sop=2015-01-3570), [14/18](http://www.uradni-list.si/1/objava.jsp?sop=2018-01-0588), [121/21](http://www.uradni-list.si/1/objava.jsp?sop=2021-01-2575), [10/22](http://www.uradni-list.si/1/objava.jsp?sop=2022-01-0107), [74/22](http://www.uradni-list.si/1/objava.jsp?sop=2022-01-1705) – odl. US in [100/22](http://www.uradni-list.si/1/objava.jsp?sop=2022-01-2511) – ZNUZSZS; v nadaljevanju: ZJN-3) in Odločitvi o oddaji naročila št. 430-15/2022-2550 z dne / , ki je bila objavljena na Portalu JN dne / .

Ministrstvo za okolje in prostor, Dunajska c. 48, 1000 Ljubljana (v nadaljevanju: naročnik) in [Cinkarna, Metalurško kemična industrija Celje, d.d.](https://www.google.com/maps/dir/Cinkarna+Celje+d.d.,+Kidri%C4%8Deva+ulica+26,+3001+Celje/@46.2363457,15.2787988,17z/data=!4m16!1m6!3m5!1s0x476570e8f1231a59:0xef40b8812cea5e7a!2sCinkarna+Celje+d.d.!8m2!3d46.2362826!4d15.28098!4m8!1m0!1m5!1m1!1s0x476570e8f1231a59:0xef40b8812cea5e7a!2m2!1d15.28098!2d46.2362826!3e3), Kidričeva ulica 26, 3000 Celje (v nadaljevanju: sofinancer) sta za potrebe izvedbo predmetnega javnega naročila sklenila Dogovor št. 2550-22-340031 z dne 2. 12. 2022.

Iz dogovora izhaja, da sofinancer pooblašča naročnika, da v njegovem imenu in za njegov račun, izvede postopek oddaje javnega naročila. Pogodbo, kot tudi vse morebitne anekse, z izbranim izvajalcem podpiše tako naročnik kot tudi sofinancer.

V skladu z določili dogovora se vsa plačila izvajalcu izvedejo ločeno, kar pomeni, da mora izvajalec izstaviti ločena zahtevka – računa za izplačilo izvedenih storitev.

V pogodbeno razmerje namesto Ministrstva za okolje in prostor kot naročnika v predmetnem postopku oddaje javnega naročila vstopa Ministrstvo za okolje, podnebje in energijo, ki je z dnem 24.1.2023 na podlagi spremembe Zakona o vladi Republike Slovenije (Uradni list RS, št. 163/2022: v nadaljnjem besedilu: ZVRS-J) v svojo pristojnost prevzelo področje okolja. Sredstva za izvedbo pogodbenih nalog so v proračunu RS zagotovljena v skladu z 4. členom ZVSR-J.

2. člen

VELJAVNOST POGODBE

Začetek veljavnosti pogodbe je z dnem predložitve finančnega zavarovanja za dobro izvedbo pogodbenih obveznosti.

Konec veljavnosti pogodbe je z izpolnitvijo vseh obveznosti prevzetih po tej pogodbi.

3. člen

PREDMET POGODBE

Predmet pogodbe je izvedba sanacije parcele št. 115/1 k.o. Teharje. Izvajalec prevzema sanacijo po projektni dokumentaciji PZI »Sanacija parcele 115/1 k.o. Teharje« (Hidrosvet d.o.o., Kidričeva ul. 25, 3000 Celje, št. proj. 19/21, marec 2022) ter ostalimi pogoji iz dokumentacije v zvezi z oddajo javnega naročila.

Vrsta, lastnosti, kakovost in opis predmeta pogodbe so opredeljeni v prilogah te pogodbe.

Sredstva za izvedbo del, ki so predmet te pogodbe so za naročnika načrtovana v Proračunu RS za leti 2023 in 2024, na proračunski postavki 153246, NRP št. 2550-21-0023 Izvedba sanacije parcele 115/1 k.o. Teharje. Cinkarna Celje, d.d. bo sredstva zagotovila iz lastnih finančnih virov.

Do začetka uporabe rebalansa proračuna države ali sprememb proračuna države ali novega proračuna države se sredstva za delovanje prenesenih delovnih področij in novoustanovljenih ministrstev zagotavljajo v okviru ministrstev oziroma služb Vlade Republike Slovenije, katerih del so bila ta delovna področja do uveljavitve tega zakona.

4. člen

KOLIČINE, CENE IN IZVEDBENI POGOJI

Količina in cene so razvidne iz obrazca 2: ponudbeni predračun, ki je priloga te pogodbe. Cene iz ponudbenega predračuna so fiksne za čas veljavnosti pogodbe, pri tem velja, da je cena fiksna na enoto mere. V ceno pogodbenih del so zajeti vsi stroški, kot izhajajo iz ponudbenega predračuna.

Vsebina in obseg del sta razvidna iz obrazca 1: Projektna naloga, projektne dokumentacije PZI »Sanacija parcele 115/1 k.o. Teharje« (Hidrosvet d.o.o., Kidričeva ul. 25, 3000 Celje, št. proj. 19/21, marec 2022) ter iz ponudbe izvajalca št. z dne , ki so priloga te pogodbe.

Vrednost pogodbenih del je fiksna in znaša brez DDV:

EUR

(z besedo: EUR /100)

z DDV v višini 22 % pa:

EUR

(z besedo: EUR /100)

5. člen

V pogodbeni vrednosti so zajeta vsa s projektom predvidena dela. V ponudbeni vrednosti so zajeta tudi vsa pripravljalna in pomožna dela, vključno s potrebnim materialom in sredstvi za izvedbo del.

6. člen

FINANČNO ZAVAROVANJE ZA DOBRO IZVEDBO POGODBENIH OBVEZNOSTI

Izvajalec je dolžan zavarovati svoje pogodbene obveznosti z bančno garancijo ali kavcijsko zavarovanje za dobro izvedbo pogodbene obveznosti v vrednosti 10 % od skupne pogodbene vrednosti z DDV, ki jo mora naročniku in sofinancerju izročiti v roku 14 dni po sklenitvi pogodbe in mora biti veljavna še 12 mesecev po preteku roka za izvedbo pogodbenih del.

Izvajalec mora finančno zavarovanje za dobro izvedbo pogodbene obveznost predložiti naročniku v vrednosti 10 % pogodbene vrednosti z DDV naročnika, in sofinancerju v vrednosti 10 % pogodbene vrednosti z DDV sofinancerja. Seštevek obeh finančnih zavarovanj mora predstavljati 10 % od skupne pogodbene vrednosti z DDV.

Če se bodo med trajanjem pogodbe spremenili roki za izvedbo posla, vrsta blaga ali storitve in njihova količina, bo moral ponudnik temu ustrezno spremeniti tudi finančno zavarovanje oziroma podaljšati njegovo veljavnost.

Naročnik ali sofinancer bo unovčil finančno zavarovanje za dobro izvedbo pogodbenih obveznosti v primeru:

* če izvajalec ne bo pričel izvajati svojih pogodbenih obveznosti v skladu z določili pogodbe ali
* če izvajalec ne bo izpolnil svojih pogodbenih obveznosti v skladu z določili pogodbe ali
* če izvajalec ne bo pravočasno izpolnil svojih pogodbenih obveznosti v skladu z določili pogodbe ali
* če izvajalec ne bo pravilno izpolnil svojih pogodbenih obveznosti v skladu z določili pogodbe ali
* če bo izvajalec prenehal izpolnjevati svoje pogodbene obveznosti.

V kolikor bo naročnik ali sofinancer unovčil finančno zavarovanje za dobro izvedbo pogodbenih obveznosti, bo moral ponudnik naročniku ali sofinancerju v roku 14 dni od unovčenja zavarovanja, predložiti novo zavarovanje za dobro izvedbo pogodbenih obveznosti v enaki višini in z enako končno veljavnostjo, kot prvotno zavarovanje za dobro izvedbo pogodbenih obveznosti.

V primerih zamud ali kršitev, za katere je tej pogodbi določena pogodbena kazen, se prvenstveno obračuna pogodbena kazen na način določen v 18. členu te pogodbe, finančno zavarovanje za dobro izvedbo pogodbenih obveznosti pa se lahko unovči ob nadaljevanju zamude ali kršitve.

7. člen

FINANČNO ZAVAROVANJE ZA ODPRAVO NAPAK V GARANCIJSKEM ROKU

Splošni garancijski rok za izvedena dela je 7 let, za kar daje izvajalec naročniku in sofinancerju finančno zavarovanje za odpravo napak v garancijskem roku, in sicer z bančno garancijo ali kavcijsko zavarovanje v višini 5 % skupne pogodbene vrednosti z DDV. Izvajalec jo izroči naročniku in sofinancerju ob podpisu primopredajnega zapisnika oziroma najkasneje v 8 dneh po potrditvi končnega obračuna in pred dokončnim plačilom, z veljavnostjo še 30 dni po poteku garancijskih obveznosti.

Izvajalec mora finančno zavarovanje za odpravo napak v garancijskem roku predložiti naročniku v vrednosti 5% pogodbene vrednosti z DDV naročnika, in sofinancerju v vrednosti 5 % pogodbene vrednosti z DDV sofinancerja. Seštevek obeh finančnih zavarovanj mora predstavljati 5 % od skupne pogodbene vrednosti z DDV.

Izvajalec je dolžan na svoje stroške v zakonskem roku odpraviti vse pomanjkljivosti, za katere jamči in se pokažejo med garancijskim rokom.

Garancijski roki začnejo teči z dnem, ko bodo dela v celoti končana, tehnično pregledana in ko bo izvedena primopredaja (podpis primopredajnega zapisnika) s pogojem, da morajo biti pred tem odpravljene vse pomanjkljivosti, ugotovljene med izvajanjem pogodbe, na tehničnem in kvalitetnem pregledu ali ob primopredaji.

V kolikor bo v garancijskem roku zaradi odprave reklamirane pomanjkljivosti izvršeno določeno popravilo ali bo zamenjan določen material ali del opreme, potem prične teči garancijski rok znova od zapisniškega prevzema reklamiranih del dalje.

Morebitne skrite napake se obravnavajo v skladu z veljavnim Obligacijskim zakonikom. Za zamenjane dele v garancijski dobi prične teči nov garancijski rok z dnem zamenjave le-teh.

Naročnik ali sofinancer bo unovčil finančno zavarovanje za odpravo napak v garancijski dobi, če izvajalec ne bo odpravil stvarnih napak na predmetu pogodbe v splošnem garancijskem roku.

Če izvajalec ne izroči finančnega zavarovanja za odpravo napak v garancijskem roku v predvidenem roku, bosta naročnik in sofinancer unovčila zavarovanje za dobro izvedbo pogodbenih obveznosti, pri čemer se zadrži plačilo končne situacije.

Za vgrajeno opremo in industrijske izdelke veljajo garancijski roki proizvajalcev oziroma dobaviteljev.

8. člen

ZAVAROVANJE ODGOVORNOSTI

Izvajalec jamči, da ima zavarovano civilno odgovornost pri zavarovalnici v višini najmanj 100.000,00 EUR. Izvajalec je dolžan naročnika in sofinancerja opozoriti na morebitne izključitve zavarovalnega kritja glede na običajne pogoje ter morebitne spremembe splošnih pogojev ali zavarovalne police, ki bi veljale za konkretna dela.

9. člen

FAZE IN ROKI ZA IZVEDBO DEL

Rok za izvedbo pogodbenih del, opredeljenih v 3. členu te pogodbe je ***najkasneje*** ***16 mesecev od začetka veljavnosti pogodbe.***

V pogodbenem roku je potrebno opraviti še interni komisijski pregled s strani naročnika in sofinancerja, odpraviti morebitne pomanjkljivosti, ugotovljene na internem komisijskem pregledu in tehničnem pregledu ter s strani naročnika in sofinancerja prevzeti dela in izdati potrdila o prevzemu del.

Izvajalec mora med potekom izvajanja del pisno obveščati naročnika, če nastopijo okoliščine, ki utegnejo vplivati na vsebinsko in terminsko izvršitev del.

10. člen

OBVEZE POGODBENIH STRANK

Naročnik in sofinancer se obvezujeta:

* pregledati in potrditi tehnološko ekonomski elaborat, ki ga izvajalec predloži pred pričetkom opravljanje del in je pogoj za uvedbo v delo;
* izdelati in predati varnostni načrt;
* opraviti prijavo gradbišča na ustrezen inšpektorat,
* pregledati in potrditi terminski in finančni plan izvedbe del, ki ga izvajalec predloži za celotno trajanje del;
* izdelati in predati načrt gospodarjenja z gradbenimi odpadki;
* izvajalca uvesti v delo najkasneje v štirinajstih (14) dneh po podpisu pogodbe in pri tem določiti uporabo obstoječe infrastrukture; kot dan uvedbe v delo se šteje dan, ko naročnik izpolni svoje obveznosti iz te pogodbe oziroma preda dokumentacijo iz 3. člena predmetne pogodbe,
* zagotoviti nadzor geologa in projektantski nadzor,
* zagotoviti Nadzornika skladno z GZ-1,
* zagotoviti interni nadzor sofinancerja,
* izvajalcu zagotoviti dosegljivost odgovorne osebe naročnika (v rednem delovnem času), ki je pooblaščen za odločanje o poteku pogodbenih del in drugih vprašanjih,
* po zagotovljeni geodetski zakoličbi s strani izvajalca del, naročnik izvede prijavo začetka gradnje,
* naročiti izdelavo Projekt izvedenih del (PID) ter Navodila za obratovanje in vzdrževanje (NOV),
* interni komisijski pregled del opraviti najkasneje v 10 dneh po prejemu dokumentacije (PID, geodetski načrt izvedenega stanja, dokazilo o zanesljivosti objekta), ki jo zagotovi izvajalec po dokončanih delih,
* prevzeti dela in izdati potrdilo o prevzemu del najkasneje 7 dni po oddaji Poročila o učinkovitosti izvedenih del,

Naročnik mora pred pričetkom izvajanja del izročiti izvajalcu dva izvoda PZI projektov, navedenih v 3. členu te pogodbe.

Izvajalec se obvezuje:

* pred pričetkom del izdelati in predati v potrditev tehnološko ekonomski elaborat. Potrjen TEE je pogoj za uvedbo v delo,
* pred pričetkom del izdelati ustrezen načrt organizacije gradbišča, v skladu s pogoji pridobljenih dovoljenj in Pravilnika o gradbiščih,
* pred pričetkom del izdelati potrebno uskladitev varnostnega načrta in dokumentacije s spremembami na delovišču ter zagotoviti, da bo delovišče urejeno v skladu z varnostnim načrtom,
* pred pričetkom del na deloviščih, kjer hkrati opravlja dela dvoje ali več izvajalcev, s pisnim sporazumom določiti skupne ukrepe za zagotavljanje varnosti in zdravja pri delu, delavca, odgovornega za izvajanje teh ukrepov skladno z veljavno zakonodajo,
* pričeti z izvajanjem pogodbenih obveznosti, naslednji dan po uvedbi v delo,
* v dveh (2) dneh po uvedbi v delo predložiti naročniku podroben terminski in finančni plan izvedbe za celotno trajanje del,
* zagotoviti ustrezne zapore cest s predloženim elaboratom in soglasjem pristojnega upravljalca,
* označiti delovišče s tablo, na kateri so navedeni vsi udeleženci pri graditvi objekta, imena, priimki, nazivi in funkcija odgovornih oseb ter podatki o upravnem dovoljenju, skladno s Pravilnikom o gradbiščih in GZ-1,
* dela, ki so predmet te pogodbe, opraviti v skladu s pogoji dokumentacije za oddajo javnega naročila in ponudbene dokumentacije, ter s skrbnostjo dobrega strokovnjaka po pravilih gradbene stroke,
* voditi gradbeni dnevnik, knjigo obračunskih izmer ter drugo dokumentacijo, ki jo določa Gradbeni zakon,
* omogočiti dostop in vpogled v gradbeni dnevnik za celoten potek trajanja gradnje tako naročniku kot sofinancerju in jima omogočil vnos zaznamb,
* naročnika, sofinancerja in nadzorni organ pisno obvestiti o začetku in zaključku del ter izvedbi ključnih točk, preko katerih nadzorni organ etapno spremlja potek izvedbe,
* izvesti vsa dela v skladu s terminskim planom izvajanja del. Terminski plan je sestavni del te pogodbe,
* v sodelovanju s sofinancerjem in po njegovi odobritvi izjemno previdno načrtovati in izvesti prevezavo njegovih vodov,
* nadzornemu organu sproti izročati vso dokumentacijo, ateste, dokazila o pregledih, meritvah ustreznosti del, ki se nanašajo na vgrajene materiale, opremo in proizvode in/ali opraviti predpisane preizkuse,
* da se bo po zagotovitvi vse zakonsko zahtevane dokumentacije in dokazil udeležil tehničnega pregleda za pridobitev uporabnega dovoljenja,
* v času gradnje zagotoviti vse potrebne varnostne ukrepe in tako organizacijo na gradbišču, da bo preprečeno onesnaževanje voda, ki bi nastalo zaradi transporta, skladiščenja in uporabe tekočih goriv in drugih nevarnih snovi oziroma v primeru nezgod zagotoviti takojšnje ukrepanje za to usposobljenih delavcev. Vsa začasna skladišča in pretakališča goriv, olj in maziv ter drugih nevarnih snovi morajo biti zaščitena pred možnostjo izliva v tla in vodotok,
* po končani gradnji mora odstraniti vse za potrebe gradnje postavljene provizorije in odstraniti vse ostanke začasnih deponij,
* da bo vodil vse zakonsko obvezne evidence in listine transparentno in pregledno ter zagotovil evidentiranje in hrambo dokumentov na način, ki zagotavlja ustrezno revizijsko sled,
* da bo naročniku, sofinancerju, nadzornemu organu, ter drugim pristojnim organom omogočil dostop do gradbišča, fizičnih rezultatov projekta ter dokumentacije, vezane na projekt in vpogled vanjo,
* da bo poročal o napredku pri izvajanju del na vsak pisni poziv naročnika ali sofinancerja v vsebini in obsegu, ki jo določita naročnik in sofinancer,
* da je zavezan sodelovanju z vsemi vpletenimi na projektu (še posebej vsemi, ki jih angažira naročnik),
* da je odgovoren za funkcionalno pravilnost prevzetih del, zato je dolžan med deli kontrolirati tehnično pravilnost izvedbe. Dela mora opraviti strokovno in ne sme povzročiti poškodb na sosednjih objektih in okoliških komunalnih vodih,
* da bo v primeru, kadar bo naročnik ali sofinancer to zahteval, pri organizaciji, ki jo bo določil naročnik ali sofinancer, naročil posebne preiskave. Če bo dokazan sum o neustreznosti materiala ali izvedenih del, bo stroške takih preiskav nosil izvajalec, sicer pa naročnik,
* da bo vgrajeval samo prvovrstne materiale v kvaliteti, predvideni s tehnično dokumentacijo, v nasprotnem primeru pa bo takoj odstranil z gradbišča neustrezen material in/ali saniral neustrezno izvedeno delo na način, ki bo zadovoljil pravila stroke,
* upoštevati kvalitetnejšo rešitev, v kolikor pride v projektni dokumentaciji do nasprotij (npr. popis - grafična rešitev),
* z gradbenimi in ostalimi odpadki ravnati skladno z Načrtom gospodarjenja z gradbenimi odpadki in veljavno zakonodajo,
* Izdelati in naročniku predati Poročilo o gospodarjenju z gradbenimi odpadki in predati evidenčne liste za oddane odpadke,
* da bo naročniku predal očiščen objekt z urejeno okolico, ki ga bo možno takoj začeti uporabljati,
* da bo izvedel vse spremembe, ki jih bo zahteval naročnik, po ponudbenih cenah,
* da bo v času izvajanja del na gradbišču prisoten zahtevani kader,
* da bo vodja del na objektu prisostvoval pri vsakem pregledu izvedenih del z nadzornim organom in pri potrebnih merjenjih ter rednih sestankih, koordinacijah,
* zagotovil strokovno vodstvo projekta in zadostno število strokovno usposobljenih delavcev za pravočasno izvršitev pogodbenih obveznosti,
* da bo pri izvedbi del uporabil ustrezno tehnično opremo za dobro izvedbo del.

11. člen

SPREMEMBE POGODBE

Izvajalec je dolžan v fazi izdelave naloge po tej pogodbi na pobudo in način, ki ga v teku izvajanja del določita naročnik in sofinancer, sodelovati z njim kot tudi z drugimi strokovnjaki s področja predmeta pogodbe.

Izvajalec ima pravico zahtevati podaljšanje roka za izvajanje del:

* po določilih 42. in 43. člena Posebnih gradbenih uzanc;
* zaradi ravnanja tretjih oseb, ki onemogočajo izvedbo del in ki niso posledica ravnanja pogodbenih strank.

Izvajalec lahko predlaga skrajšanje roka za izvajanje del, če bistveno hitreje napreduje z deli, kot je predvideno v pogodbi.

Izvajalec ne more prenesti nobene svoje pogodbene terjatve na tretjo osebo.

V primeru, da v času izvajanja naloge pride do utemeljenih razlogov za podaljšanje ali onemogočanje izvajanja del, kar mora izvajalec pisno utemeljiti, ali pa se spremeni prvotno opredeljeni obseg del, bodo pogodbene stranke tako nastale spremembe upoštevale s sklenitvijo aneksa k pogodbi.

Naročnik in sofinancer smeta spremeniti pogodbo o izvedbi javnega naročila med njeno veljavnostjo, v kolikor so izpolnjeni pogoji kot jih določa 95. člena ZJN-3. V navedenem primeru bosta naročnik in sofinancer z izvajalcem sklenila aneks k obstoječi pogodbi. Izvajalec mora v obeh primerih nasloviti na naročnika in sofinancerja obrazloženo vlogo za spremembo dinamike izvajanja del in spremembo končnega roka izvedbe del, kar mora potrditi tudi odgovorni nadzornik. Spremembe pogodbe ni mogoče predlagati po izteku končnega roka iz 8. člena te pogodbe.

Za spremembo skrbnikov te pogodbe zadošča pisno obvestilo ene pogodbene stranke drugi.

Če katerokoli od pogodbenih določil je ali postane neveljavno, to ne vpliva na ostala določila. Neveljavno določilo se nadomesti z veljavnim, ki mora čim bolj ustrezati namenu, ki ga je želelo doseči neveljavno.

12. člen

Izvajalec s sklenitvijo pogodbe potrjuje, da:

* je ne glede na besedilo popisa in ponudbenega predračuna v ceno pogodbenih del, izraženo v skupnem znesku, vnesel vsa potrebna dela za izvršitev pogodbenih obveznosti,
* je upošteval vse značilnosti delovišča, dostopa, dovoza, skladiščenja, delovnih in pomožnih prostorov,
* bo med izvajanjem pogodbenih del sam poskrbel za vse potrebne ukrepe varstva pri delu,
* bo omogočil naročniku opravljanje strokovnega nadzorstva in naravovarstveni ter projektantski nadzor ter ravnal po vsaki utemeljeni zahtevi, ki jo poda naročnik v zvezi s strokovnim nadzorstvom in ostalimi nadzori,
* se strinja z uporabo Posebnih gradbenih uzanc, v kolikor ni s to pogodbo določeno drugače.

13. člen

PODIZVAJALCI

*(člen se ustrezno popravi, glede na podatke o podizvajalcih iz ponudbe)*

Izvajalec pri izvajanju te pogodbe nastopa s podizvajalci:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv, polni naslov, matična številka in davčna štev ), in sicer bo navedeni podizvajalec izvajal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. /navesti dela, predmet in vrednost izvedenih del /, ki ga bo opravil v \_\_\_\_\_\_\_\_\_\_\_\_\_\_\_\_\_\_\_\_\_ /navesti kraj izvajanja del/
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv, polni naslov, matična številka in davčna štev ), in sicer bo navedeni podizvajalec izvajal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. /navesti dela, predmet in vrednost izvedenih del /, ki ga bo opravil v \_\_\_\_\_\_\_\_\_\_\_\_\_\_\_\_\_\_\_\_\_ /navesti kraj izvajanja del/
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv, polni naslov, matična številka in davčna štev ), in sicer bo navedeni podizvajalec izvajal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. /navesti dela, predmet in vrednost izvedenih del /, ki ga bo opravil v \_\_\_\_\_\_\_\_\_\_\_\_\_\_\_\_\_\_\_\_\_ /navesti kraj izvajanja del/

*Za podizvajalce \_\_\_\_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_;\_\_\_\_\_\_\_\_\_, ki so v Obrazcu: Izjava o sposobnosti podizvajalca, načinu plačila in pooblastilo za pridobitev podatkov iz uradnih evidenc zahtevali neposredno plačila, izvajalec pooblašča naročnika za izvajanje neposrednih plačil podizvajalcu oziroma podizvajalcem, v skladu s predpisi o neposrednih plačilih podizvajalcu pri nastopanju izvajalca s podizvajalcem pri javnem naročanju. Neposredna plačila so obvezna v skladu z ZJN-3 in obveznost zavezuje naročnika in glavnega izvajalca. Obrazci so sestavni del pogodbe.*

*Za podizvajalce, \_\_\_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_;\_\_\_\_\_\_\_\_\_, ki v Obrazcu: Izjava o sposobnosti podizvajalca, načinu plačila in pooblastilo za pridobitev podatkov iz uradnih evidenc niso zahtevali neposredna plačila, se izvajalec zavezuje, da bo na prvi poziv naročnika, najpozneje v roku 60 dni od plačila končnega računa poslal pisno izjavo in pisno izjavo podizvajalca, da je podizvajalec prejel plačilo za izvedene storitve, ki so predmet te pogodbe. Če glavni izvajalec, na prvi poziv naročnika, ne poda pisne izjave, naročnik Državni revizijski komisiji poda predlog za uvedbo postopka o prekršku iz 2. točke prvega odstavka 112. člena ZJN-3. Obrazci so sestavni del pogodbe.*

Izvajalec se zavezuje, da bo o spremembah, vezanih na podizvajalce (zlasti sprememba podatkov, zamenjava podizvajalcev, izključitev podizvajalcev, naknadna nominacija podizvajalcev), v skladu s tretjim odstavkom 94. člena ZJN-3 obvestil naročnika in pridobil pisno soglasje naročnika. Naročnik izda oziroma zavrne soglasje v skladu z četrtim odstavkom 94. člena ZJN-3.

V primerih, iz prejšnjega odstavka tega člena, mora izvajalec naročniku predložiti:

* kontaktne podatke in zakonite zastopnike (novih) predlaganih podizvajalcev,
* izpolnjen obrazec ESPD v delu, ki se nanaša na izpolnjevanje pogojev iz dokumentacije v zvezi z oddajo javnega naročila za del, ki ga prevzema nov podizvajalec na dan oddaje predloga za nominacijo novega podizvajalca
* izpolnjen obrazec: Izjava o sposobnosti podizvajalca, načinu plačila in pooblastilo za pridobitev podatkov iz uradnih evidenc za nove podizvajalce.

V razmerju do naročnika in sofinancerja izvajalec v celoti odgovarja za izvedbo storitev, ki so predmet te pogodbe.

Če naročnik ugotovi, da dela izvaja podizvajalec, ki ga izvajalec ni navedel v svoji ponudbi oziroma ni dogovorjen s to pogodbo oziroma izvajalec ni prijavil podizvajalca na način, določen v tem členu, ima pravico odpovedati pogodbo. Naročnik si pridružuje pravico, da lahko na kraju, kjer se dela izvajajo, kadarkoli preveri delavce katerega od podizvajalcev, ki opravljajo dela. Vsi delavci so naročniku dolžni dati verodostojne podatke.

14. člen

NAČIN PLAČILA

Izvajalec se mora pri izstavitvi računa sklicevati na številko pogodbe in je dolžan izstaviti račune v skladu z dejanskim napredovanjem sanacijskih del, obračunanih v knjigi obračunskih izmer, najkasneje v roku 5 dni za pretekli mesec, končni račun pa najkasneje v 5 dneh po prejemu potrdila o prevzemu del.

Izvajalec mora izstaviti račun ločeno za naročnika in ločeno za sofinancerja.

Vsa več in manj dela ter dodatna in nepredvidena dela morajo biti potrjena in vrednotena pred izvedbo. Za omenjena dela je potrebno upoštevati tudi določila 11. člena te pogodbe.

Za potrjevanje naročila dodatnih del pri poglavjih 5, 6, 7 obrazca 2: Ponudbenega predračuna je pooblaščen izključno pooblaščeni predstavnik sofinancerja v sodelovanju z vodjo nadzora.

Investitor ali sofinancer si pridržujeta pravico zavrniti plačilo situacije izvajalcu, v kolikor zaznata nepravilnosti pri obračunu količin, če za več in manj dela ter za nepredvidena ali dodatna dela ni predhodno sklenjenega aneksa.

V skladu z zakonodajo o opravljanju plačilnih storitev za proračunske uporabnike je izvajalec dolžan naročniku izdajati račune izključno v elektronski obliki (e-račun), naročnik in sofinancer pa prejemati e-račun preko aplikacije UJPnet.

Račun za posamezno storitev izvajalec izstavi v celotni višini, iz njega pa mora biti razvidna tudi višina obveznosti, ki jo je potrebno poravnati podizvajalcem. Izvajalec mora svojemu računu obvezno priložiti tudi račune podizvajalcev, ki jih je predhodno odobril.

Naročnik in sofinancer bo **izvajalcu** nakazoval sredstva po tej pogodbi**,** na račun izvajalca št. , skladno z veljavnim ZIPRS.

Naročnik in sofinancer bo podizvajalcu /navesti ime podizvajalca/ nakazoval sredstva po tej pogodbi, na račun podizvajalca št. , skladno z veljavnim ZIPRS, predhodno potrjenega s strani izvajalca.

Naročnik in sofinancer bo podizvajalcu /navesti ime podizvajalca/ nakazoval sredstva po tej pogodbi, na račun podizvajalca št. , skladno z veljavnim ZIPRS, predhodno potrjenega s strani izvajalca.

15. člen

Izvajalec in podizvajalec morata sestaviti račun tako, da prikažeta kumulativno vrednost opravljenih storitev, odštejeta vrednost že plačanih storitev in za razliko zahtevati plačilo.

16. člen

Računi po tej pogodbi se izplačajo šele na podlagi potrditve predstavnika naročnika ali sofinancerja za njegov del, skladno z dinamiko izvajanja del.

Predstavnik naročnika ali sofinancerja mora potrditi ali zavrniti račun v roku osmih (8) dni po prejemu.

Sporni račun bo naročnik ali sofinancer zavrnil. Šele čas, ko prejme naročnik ali sofinancer popravljen račun, šteje za dan prejema računa.

17. člen

V kolikor naročnik ali sofinancer ob izvajanju del ugotovi napake oziroma pomanjkljivosti, o tem nemudoma obvesti izvajalca, ki je dolžan v postavljenem roku napake oz. pomanjkljivosti odpraviti.

Izvajalec se zavezuje na lastne stroške odpraviti vse napake in pomanjkljivosti, ki jih ugotovi odgovorni predstavnik naročnika.

18. člen

SKRBNIKI POGODBE

Skrbnica pogodbe naročnika je ***mag. Bernarda Podlipnik, email: bernarda.podlipnik@gov.si***

Naročnik lahko določi njenega namestnika in ga pooblasti za določena dejanja.

Skrbnica pogodbe naročnika je pooblaščena, da zastopa naročnika v vseh vprašanjih, ki se nanašajo na storitve dogovorjene s to pogodbo, zlasti pa da kontrolira delo izvajalca in potrjuje, da izstavljeni računi ustrezajo opravljenemu obsegu del, skrbi za pravilnost in skladnost izplačanih računov s ponudbo, ocenjuje nalogo ipd.

Skrbnik pogodbe sofinancerja je ***g.*** *Jure Hictaler****, email: jure.hictaler@cinkarna.si***

Sofinancer lahko določi njegovega namestnika in ga pooblasti za določena dejanja.

Skrbnik pogodbe sofinancerja je pooblaščen, da zastopa sofinancerja v vseh vprašanjih, ki se nanašajo na storitve dogovorjene s to pogodbo, zlasti pa da kontrolira delo izvajalca in potrjuje, da izstavljeni računi ustrezajo opravljenemu obsegu del, skrbi za pravilnost in skladnost izplačanih računov s ponudbo, ocenjuje dela ipd.

Nadzornik bo strokovno nadzorstvo nad izvajanjem del po tej pogodbi opravljal skladno s 13. členom Gradbenega zakona.

Odgovorni predstavnik izvajalca je ***\_\_\_\_\_\_\_\_\_\_\_\_\_\_\_\_\_\_.***

Odgovorni predstavnik izvajalca je pooblaščen, da zastopa izvajalca v vseh vprašanjih, ki se nanašajo na storitve po tej pogodbi, zlasti pa na storitve, ki se nanašajo na obseg izvršenih del.

19. člen

POGODBENA KAZEN

Izvajalec je odgovoren za škodo, ki bi nastala naročniku in sofinancerju zaradi napačne, nestrokovne, nepravočasne ali nepopolne izvedbe nalog po predmetni pogodbi, kakor tudi za morebitno škodo, ki bi nastala zaradi oddaje del drugim izvajalcem ali bi na kakršenkoli drug način imela za posledico oškodovanje naročnika. Pogodbena kazen se zaračuna za primer, da je ravnanje ali opustitev dolžnega ravnanja izvajalca mogoče pripisati krivdi izvajalca. Izvajalec je odgovoren za vso nastalo škodo, ki bo nastala naročniku in sofinancerju ali tretjim osebam zaradi njegovega ravnanja ali opustitve dolžnega ravnanja.

Na podlagi prejšnjega odstavka tega člena lahko naročnik in sofinancer, v primeru zamude, izvajalcu zaračuna pogodbeno kazen v višini 0,1% skupne pogodbene vrednosti z DDV na dan zamude, vendar največ do višine 10% (desetih odstotkov) skupne pogodbene vrednosti z DDV. V ostalih primerih iz prejšnjega odstavka pa lahko naročnik in sofinancer zaračuna pogodbeno kazen v višini največ 10% (desetih odstotkov) skupne pogodbene vrednosti z DDV.

Pogodbene stranke so soglasne, da v primeru zamude z izpolnitvijo, izvajalca ob sprejemu izpolnitve ni treba posebej obvestiti o pridržanju pravice do obračuna pogodbene kazni, pač pa se pogodbena kazen lahko obračuna v skladu z določili te pogodbe ob vsaki zamudi brez obvestila. Pogodbena kazen se obračuna pri naslednjih izplačilih izvajalcu, oziroma v kolikor navedeno ni mogoče, se iz tega naslova izstavi poseben račun, ki ga mora izvajalec plačati v roku osem dni od prejema.

Če naročniku ali sofinancerju zaradi zamude nastane škoda, ki je večja od pogodbene kazni, ima naročnik ali sofinancer pravico zahtevati od izvajalca razliko do popolne odškodnine in vso škodo zaradi slabo ali nestrokovno izvedenih del.

20. člen

ODSTOP OD POGODBE

Naročnik ali sofinancer lahko odstopi od pogodbe. Odpovedni rok je 1 (en) mesec in začne teči naslednji dan po prejemu odstopa. Odstop mora biti pisen.

V primeru bistvenih ali ponavljajočih se kršitev določil pogodbe lahko odstopi od pogodbe katerakoli od pogodbenih strank. Odpovedni rok je v tem primeru 10 (deset) dni. V primeru uveljavljanja skrajšanega odpovednega roka morata stranki predhodno pisno opozoriti na bistvene ali ponavljajoče se kršitve.

Med veljavnostjo pogodbe o izvedbi javnega naročila lahko naročnik ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
* zaradi hudih kršitev obveznosti iz pogodbe o EU, pogodbe o delovanju EU in ZJN-3, ki jih je po postopku v skladu z 258. členom pogodbe o delovanju EU ugotovilo Sodišče Evropske unije, javno naročilo ne bi smelo biti oddano izvajalcu.

21. člen

VIŠJA SILA

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in ki jih pogodbeni stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

Izvajalec je dolžan pisno obvestiti naročnika in sofinancerja o nastanku višje sile v dveh delovnih dneh po nastanku le te.

Nobena od pogodbenih strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

22. člen

PROTIKORUPCIJSKA KLAVZULA

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizaciji iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisijo za preprečevanje korupcije ali druge pristojne organe, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

23. člen

RAZVEZNI POGOJ

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma, če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

24. člen

VSEBINA POGODBE

Nujna vsebina oziroma sestavni del pogodbe sta ponudbeni predračun, projektna naloga in projekt PZI.

25. člen

V skladu z Uredbo (EU) 2016/679 Evropskega Parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov (Splošna uredba o varstvu podatkov, v nadaljnjem besedilu: GDPR) in predpisi, ki urejajo varstvo osebnih podatkov, pogodbeni stranki soglašata, da osebnih podatkov ne bosta uporabljali v nasprotju z določili Uredbe o GDPR in predpisi o varstvu osebnih podatkov.

Pogodbeni stranki bosta zagotavljali pogoje in ukrepe za varstvo osebnih podatkov in preprečevali zlorabe v smislu določil Uredbe o GDPR in predpisi, ki urejajo varstvo osebnih podatkov.

26. člen

Pogodbene stranke bodo morebitne spore uredili sporazumno. Če v tem ne uspejo, je za spore, ki izvirajo iz te pogodbe, pristojno sodišče v Ljubljani.

27. člen

Pogodba je podpisana z dnem, ko jo elektronsko podpišejo vse pogodbene stranke, v veljavo pa stopi v skladu s prvim odstavkom 2. člena te pogodbe.

KRPAN št. 430-15/2022-2550

Zbirka računi št.: